Diari Oficial de la Generalitat Valenciana


Sumari del DOGV 8514, del 26-03-2019 (2019/2881)

Extracte de la Resolució de 30 de gener de 2019, del rector, per la qual es convoca el XV Concurs de Pintura i Fotografia de la Casa de l'Alumne.
-------------------------------------------------------------------------------------------------------------------------------------------------

### Dades del document

Número de DOGV
:   8514

Data del DOGV
:   26-03-2019

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2019/2881


Data del document
:   21-03-2019

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 30 de gener de 2019, del rector, per la qual es convoca el XV Concurs de Pintura i Fotografia de la Casa de l'Alumne. [2019/2881]  
BDNS (identif.): 445535.  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual es pot consultar en la Base de dades Nacional de Subvencions:  
http://www.pap.minhap.gob.es/bdnstrans/index  
  
Primer. Beneficiaris  
Hi poden participar:  
Les/els alumnes matriculats oficialment en qualsevol dels graus, màsters i programes de doctorat de la UPV, en el curs 2018-2019.  
  
  
Segon. Finalitat  
Presentació per part de l'alumnat d'obres pictòriques i fotogràfiques per a fer una exposició a la Casa de l'Alumne de la UPV.  
  
Tercer. Bases reguladores  
Aquestes bases es publiquen a la web del Vicerectorat, al blog i als punts d'atenció de cada campus. Accessibles en els següents enllaços web:  
http://www.upv.es/entidades/VACD/  
http://casadelalumno.blogs.upv.es  
  
Quart. Import  
L'import total dels premis (2.200,00 €) és a càrrec de la partida pressupostària 03049385623333735, del Vicerectorat d'Alumnat, Cultura i Esport.  
L'ingrés del premi econòmic en els terminis establits pel Servei de Gestió Econòmica del UPV i estarà subjecte a la retenció fiscal corresponent en concepte d'impost sobre la renda de les persones físiques, de conformitat amb la normativa vigent.  
Fotografia  
S'atorguen els premis i les dotacions següents:  
- Primer premi: 500 €  
- Segon premi: 250 €  
- Premi a la millor fotografia del programa Viuelcampus: 150 €  
Pintura  
S'atorguen els premis i les dotacions següents:  
- Primer premi: 800 €  
- Segon premi: 500 €  
Els premis poden declarar-se deserts per falta de qualitat artística o per falta d'adequació al tema de la present edició. Els premis no poden ser acumulatius ni indivisibles. Es du a terme una selecció prèvia de les obres per a garantir la qualitat del concurs. Les obres no seleccionades no participen en l'exposició.  
  
Cinqué. Termini de presentació de sol·licituds  
El termini de presentació s'inicia a partir de la publicació de l'extracte de la resolució al Diari Oficial de la Generalitat Valenciana i finalitza el 13 de maig de 2019.  
Si la sol·licitud no reuneix els requisits establits en la norma de convocatòria, l'òrgan competent requerirà l'interessat perquè l'esmene en el termini màxim i improrrogable de 10 dies, indicant-li que si no ho fera se'l tindrà per desistit de la seua sol·licitud.  
  
València, 21 de març de 2019.- El rector: Francisco José Mora Mas.